
Az Európai Külügyi Szolgálat, mint meghatározó szereplő a közös európai külpolitikában

Az Európai Külügyi Szolgálat (EKSZ), a Lisszaboni Szerződés hozta létre 2009-ben. Működését hivatalosan 2010. december 1-én kezdte meg. Ennek az intézmények a megteremtése hatalmas lehetőséget teremtett az európai külpolitika számára. Rengeteg időre, anyagi forrásra és egyeztetésre lesz szükség, hogy létrehozhassák a gyakorlatban is jól működő közös külpolitikát. A közös külpolitika megálmodói, felismerték, hogy első lépésben egy erős intézményt kell létrehozniuk, hogy megalkossák a KKBP ( Közös Kül - és Biztonságpolitikát). Az intézmény létrehozás előtt azonban egy irányítására alkalmas posztot alkottak meg. A közös külügyi és biztonságpolitikai főképviselői posztot, ami már korábban is létezet, azonban nem rendelkezett ekkora jogosultságokkal.
     Mindezek ellenére továbbra is fennállnak a közös külpolitika előtt a nehézségek, mint politikai, mint gazdasági háttér és mint nemzetállami faktorok. A nemzetállamok alakuló közös külpolitikai fellépése, még távol van a valódi közös kül- és biztonságpolitika kialakításától vagy a nemzetállami külpolitika megszűnésétől. A tagállamok nem hajlandóak tovább engedni a szuverenitásukból és továbbra is szeretnék a külpolitikájukat saját maguk irányítani.
     Elmondható, hogy ahhoz, hogy az Unió betölthesse az általa vágyott világpolitikai szerepet, hogy valódi hatalmi tényezőt jelentsen globális téren, szükség van egy minél mélyebb és minél kidolgozottabb közös kül - és biztonságpolitikára, nem csak egy látszólagos együttműködésre. Alapvető követelmény, hogy egységes szereplőként lépjen fel a világpolitikai szintéren. Amennyiben sikeresen veszi az akadályokat és valóban eléri a kitűzött célokat, teljes mértékben elmondható lesz, hogy globális szintéren egy jelentős szereplővé nőtte ki magát.




